Kinders versmoor in motorDie liggame van twee dogtertjies is in ŉ motor in Zeerust in Noordwes gevind. OFM berig dat die dogtertjies, onderskeidelik twee en drie jaar oud, se liggame in ŉ ou ongebruikte motor in die Henryville informele nedersetting gevind is. Emelda Setlhako, ŉ polisiewoordvoerder, sê die twee dogtertjies het glo in die motor, wat buite in die son gestaan het, gespeel. Sy sê die dogtertjies was in die sorg van hulle ouma aangesien hulle ma by die werk was. Setlhako sê die dogtertjies het glo in die motor aan die slaap geraak met die vensters toe en versmoor weens die hitte. Die polisie ondersoek die saak. Lees meer hier.